
R E F E R A T
privind aprobarea asocierii şi a contractului de asociere între Municipiul Timişoara şi S.C. „First Outdoor Holding” S.R.L., în

vederea construirii, amplasării, folosirii, exploatării şi întreţinerii unui număr de

82 (optzecişidouă) refugii de călători în staţiile de călători RATT şi taxi, a 20 de panouri de informare, a 2 coloane publicitare şi a 45 (patruzecişicinci) locaţii pentru amplasarea de panouri publicitare 
În municipiul Timişoara majoritatea staţiilor de transport public de călători, sunt  amenajate ca urmare a unor parteneriate public – private încheiate între Municipiul Timişoara şi firme de publicitate. Dintre staţiile existente, potrivit adreselor nr. SC2010 – 6925/20.04.2010 şi SC2010 – 2633/13.05.2010 a Direcţiei Drumuri şi Transporturi din cadrul Primăriei Municipiului Timişoara o parte sunt în momentul de faţă neamenajate.
În acest sens apreciem ca binevenită propunerea, înregistrată la Primăria Municipiului Timişoara cu nr. SC2010-6925/25.03.2010, venită din partea S.C. „First Outdoor Holding” S.R.L., parte a grupului Affichage Romania, de a pune bazele unui parteneriat, încheind un contract de asociere cu Primăria Municipiului Timişoara, în baza căruia să instaleze cu titlu gratuit un număr de 82 de refugii de călători model JCDecaux aflate pe raza oraşului, reprezentând staţii de călători RATT şi staţii taxi dotate conform cerinţelor legale (art. 53, al. 2 din Ordinul nr. 356/2007 privind aprobarea Normelor metodologice pentru aplicarea prevederilor <LLNK 12003    38 10 201   0 17>Legii nr. 38/2003 privind transportul în regim de taxi şi în regim de închiriere menţionează „staţiile de aşteptare a clienţilor pentru taxiuri … trebuie să asigure un singur loc pentru un taxi oprit temporar pentru îmbarcare sau debarcare clienţi şi să fie semnalizate corespunzător şi dotate cu telefon public, tablou cu numerele de telefon ale tuturor dispeceratelor taxi şi indicator care, la comanda clientului, semnalizează luminos taximetristului aflat în mişcare prezenţa clientului în staţie”), 20 de panouri de informare şi 2 coloane publicitare, pentru amortizarea investiţiei aceasta urmând a instala un număr de 45 de panouri publicitare. Aceste panouri dispun şi de 90 spaţii (45 de casete luminoase duble situate pe cele 45 de panouri publicitare) pe care autoritatea publică locală le va folosi în scopul promovării manifestărilor de interes public fără costuri suplimentare.                                                                                                   
Beneficiind de sprijinul Affichage Romania, lider pe piaţa de publicitate exterioară din România, având ca partener pe JCDecaux, S.C. „First Outdoor Holding” S.R.L. doreşte să aducă experienţa acumulată, cunoştinţele şi produsele sale pe piaţa din România. Compania franceză JCDecaux este numărul unu mondial în mobilier urban şi are în portofoliu parteneriate cu cele mai mari oraşe din Europa cum ar fi Paris, Londra, Bordeaux, Amsterdam, Munchen. 

Primăria Municipiului Timişoara nu va avea nici un cost financiar în acest proiect, urmând să pună la dispoziţie locaţiile pentru sistemele publicitare, iar cetăţenii Municipiului Timişoara să beneficieze de utilitatea mobilierului urban pus la dispoziţie gratuit. 
S.C. „First Outdoor Holding” S.R.L., va asigura întreaga logistică necesară implementării şi finalizării proiectului, iar curăţenia şi întreţinerea mobilierului stradal instalat vor fi asigurate de societate pe perioada de desfăşurare a contractului. Serviciile menţionate anterior vor fi asigurate fără nici un cost din partea autorităţilor publice locale.
Având în vedere prevederile Legii nr. 273/2006 privind finanţele publice locale, actualizată;

În conformitate cu prevederile art.36 alin.(2) lit.(c) şi (e) şi alin.7 lit.(a) din Legea nr. 215/2001 republicată, privind administraţia publică locală;
P R O P U N E M

Aprobarea asocierii şi a contractului de asociere între Municipiul Timişoara şi S.C. „First Outdoor Holding” S.R.L., parte a grupului Affichage România, în vederea construirii, amplasării, folosirii, exploatării şi întreţinerii unui număr de 82 (optzecişidouă) refugii de călători model JCDecaux reprezentând staţii de călători RATT şi staţii taxi dotate conform cerinţelor legale, a 20 de panouri de informare, a două coloane publicitare şi a unui număr de 45 (patruzecişicinci) locaţii pentru amplasarea de panouri publicitare, panourile amplasate în aceste locaţii dispunând şi de 90 spaţii (45 de casete luminoase duble situate pe cele 45 de panouri publicitare) pe care autoritatea publică locală le va folosi în scopul promovării manifestărilor de interes public, fără costuri suplimentare.
Contractul de asociere dintre Municipiul Timişoara şi S.C. „First Outdoor Holding” S.R.L., stabileşte condiţiile asocierii şi este cuprins în Anexa 1.
Locaţiile amplasamentelor sunt cuprinse în Anexele 1 – 4 la contract.

